Awadem d aferdis agejdan di tesleḍt n tsiwelt am netta, am tigawt, am tkerrist, am wakud, am wadeg. Ur issefk ara ad isseɛdel yiwen gar uwadem akk d umdan. Awadem, ittili kn deg uḍris. Tudert-is, teqqen ɣer tin n uḍris; teddu s wawalen imezwura n teḥkayt, tkeffu s taggara n tɣuri n teḥkayt: akken ad yili uwadem (am netta am umsawal d umsiwal), issefk ad yili uḍris. Ma yella d amdan, yettidir di tilawt, ur yeḥwaǧ ara aḍris akken ad yili. 2